Under krigen ble han arrestert 24. mai 1941, og brakt inn på Møllergata 19 i Oslo. Han ble løslatt etter halvannen måned, 5. juli. I 1942 flyktet han, og kom seg via Sverige til England. Han var i Royal Navy og lærte seg telegrafi før han ble stasjonert på HMS «Wensleydale» i 1944. Som løytnant plukket han opp og dekodet meldinger fra tyskerne. Han tok del i D-dagen i 1944 og var med på Operasjon Polar Bear VI i 1945.